Hvør tímir at sova við síðuna av einum ammoniakktanga? So einfaldan heldur Taksi Nakabe, stjóri á japansku skipasmiðjuni, Onomichi Dockyard, tørvin vera á, at tú skal síggja øðrvísi upp á skipasnið–samstundis sum alternativ brennievni verða tikin í nýtslu. Vanliga verður yvirbygningurin á einum skipi settur har afturi á skipinum, sama stað sum høvuðsmotorurin, og sostatt eisini mest logiska staðið at seta tangarnar við alternativum brennievnum. Men sæð í mun til trygdina er tað ikki besta staðið, sigur Taksi Nakabe, sum vil hava yvirbygningin fram í gron. Eitt bingjuskip við 0-útláti við einum kapasiteti upp á 20.000 teu er sambært Taksi Nakabe órealistiskt. Sambært hann gevur tað størri meining at smíða 40 smærri skip við einum kapasiteti upp á 500 teu hvørt. Tá verður tað kanska møguligt at røkka 0-útláti. -Smærru skipini kundu møguliga verið gjørd autonom (sjálvsiglandi), segði Taksi Nakabe í einum innleggi á TradeWinds Japanese Shipowners Forum.